पाएं अपने शहर की ताज़ा ख़बरें और फ्री ई-पेपरडाउनलोड करें
पांडेसरा में एक निजी अस्पताल ने शुक्रवार रात 1 बजे एक कोरोना मरीज का शव बाहर सड़क पर पटक दिया। इसे लेकर परिजनों ने हंगामा किया। परिजनों का आरोप है कि अस्पताल वालों ने 85000 रुपए का बिल मांगा और कहा कि तब तक मृतक सर्टिफिकेट नहीं देंगे तब तक बिल नहीं भरोगे। हंगामा सुबह तक चलता रहा। सुबह पुलिस ने आकर समझौता करवाया। तब दोपहर 12 बजे डेथ सर्टिफिकेट दिया।
मृतक भगवान नायक के बेटे चंद्रमोहन ने बताया कि 12 दिन पहले उसके पिता को प्रिया जनरल हॉस्पिटल में भर्ती कराया गया था। उस समय अस्पताल ने 10000 रुपए डिपाॅजिट भरवा लिया था। सबसे पहले पिताजी को निमोनिया की शिकायत बताई गई थी। 8 दिनों के बाद दोबारा से रिपोर्ट कराई तो लंग्स में 30 से 40% इंफेक्शन मिला।
कोरोना रिपोर्ट भी पॉजिटिव आई। 12 दिन इलाज के बाद शुक्रवार रात पिता की माैत हो गई। अस्पताल ने 85000 रुपए का बिल बनाया। हमने कहा पैसे का जल्दी इंतजाम करके दे देंगे। अस्पताल बात नहीं सुनी और रात 1 बजे शव को अस्पताल के बाहर पटक दिया।
कपड़े से शव निकाला तो सिर से निकल रहा था खून
मृतक के बेटे चंद्र मोहन ने बताया कि अस्पताल वालों ने बिना बताए शव को बाहर पटक दिया। परिजन मौजूद थे फिर भी अस्पताल के चार लोग रात 1:09 बजे शव बाहर पटक गए। परिजनों ने आपत्ति जताई तो वे झगड़ा करने लगे। सुबह जब पिताजी के शव कपड़े से निकाल तो देखा कि सिर से खून बह रहा था। सिर पर गहरी चोटें भी लगी थीं।
फेफड़ों में जमा हो गया था कफ, इसलिए यहां लाए थे
चंद्रमोहन ने बताया कि उसके पिता लूम्स कारखाने में काम करते थे। लगभग 12 दिन पहले अचानक से उनकी तबीयत खराब हो गई। उसके बाद वह नजदीकी डॉक्टर के पास गए लेकिन वहां से आराम नहीं हुआ तो इस अस्पताल में भर्ती कराया गया। चंद्रमोहन ने बताया कि शनिवार सुबह एक डॉक्टर ने गरारा करके शव के ऊपर ही थूक दिया।
डाॅक्टरों ने कहा था- 2500 में मरीज ठीक हो जाएगा
मृतक भगवान नायक के पिता त्रिनाथ नायक ने बताया कि उसका बेटे को कुछ दिन पहले से बुखार आना शुरू हुआ था तब डॉक्टर ने कहा था कि इन्हें दवा दे दी है। अाराम नहीं हुअा तो डॉक्टर ने प्रिया जनरल अस्पताल ले जाने को कहा। वहां जाने पर एडमिट करने और एक्स-रे निकालने के लिए कहा। डॉक्टर ने कहा था कि ढाई हजार में ठीक हो जाएंगे।
अस्पताल संचालक- परिजन शव नहीं ले रहे थे इसलिए बाहर रखवाया
प्रिया जनरल अस्पताल के संचालक डॉ. जीतू पटेल ने बताया कि मरीज 18 अप्रैल को भर्ती हुआ था। गुरुवार तक स्टेबल था। इंजेक्शन लेने के लिए भी परिवार के पास पैसे नहीं थे। मैंने पैसे देकर गणेश मेडिकल से इंजेक्शन मंगाया था। शुक्रवार शाम मरीज की मौत हो गई थी।
60% फेफड़ों में इन्फेक्शन था। परिवार वालों ने कहा कि रिश्तेदार आ रहे हैं तब शव ले जाएंगे। जब वे शव नहीं ले गए तो हमने बाहर रखवा दिया। 107000 रुपए का बिल बना था। अचानक से परिजन विरोध करने लगे। अस्पताल की तरफ से कोई गलती नहीं हुई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn